pythainlp/thaigov-v2-corpus-22032023 huggingface dataset:
วันพฤหัสบดีที่ 9 กันยายน 2564
สธ. ยึดมั่นการเป็นองค์กรคุณธรรม “พอเพียง วินัย สุจริต จิตอาสา”
กระทรวงสาธารณสุขประกาศเจตนารมณ์ยึดมั่นการเป็นองค์กรคุณธรรม “พอเพียง วินัย สุจริต จิตอาสา” ต่อยอดนำระบบเครดิตสังคม (Social Credit) ส่งเสริมการให้ด้วยพลังบวก และความกตัญญู ในบุคลากรและหน่วยงาน
วันนี้ (9 กันยายน 2564) ที่กระทรวงสาธารณสุข จ.นนทบุรี นพ.รุ่งเรือง กิจผาติ ที่ปรึกษาระดับกระทรวง นายแพทย์ทรงคุณวุฒิ (ด้านเวชกรรมป้องกัน) เป็นประธานในพิธีมอบรางวัลด้านการส่งเสริมคุณธรรม กระทรวงสาธารณสุข ประจำปีงบประมาณ พ.ศ.2564 ในรูปแบบออนไลน์ผ่านทาง Facebook fanpage “ศูนย์ปฏิบัติการต่อต้านการทุจริต กระทรวงสาธารณสุข” ว่า กระทรวงสาธารณสุขได้ขับเคลื่อนให้หน่วยงานในสังกัด เป็นองค์กรคุณธรรม “พอเพียง วินัย สุจริต จิตอาสา” ที่เข้มแข็งและยั่งยืน สอดคล้องกับนโยบายรัฐบาลที่ให้ความสำคัญกับการพัฒนาประเทศและคนไทยในทุกช่วงวัยมีความพร้อมด้านหลักคิด คุณธรรม จริยธรรม และมีศักยภาพที่จะดำเนินชีวิตในศตวรรษที่ 21 ให้มีความมั่นคง มั่งคั่ง ยั่งยืน ตามหลักปรัชญาของเศรษฐกิจพอเพียง มีการปลูกฝังค่านิยมและวัฒนธรรมที่ดี ปรับเปลี่ยนกระบวนการทางความคิดของข้าราชการ บุคลากร และเจ้าหน้าที่ของรัฐ
ให้คำนึงถึงผลประโยชน์ของชาติเหนือสิ่งอื่นใด เน้นประชาชนเป็นศูนย์กลาง และใช้หลักธรรมาภิบาลในการปฏิบัติราชการ
เพื่อเป็นการเชิดชูเกียรติ สร้างความภาคภูมิใจ และขวัญกำลังใจแก่บุคลากร ที่มีผลการดำเนินงานด้านการส่งเสริมคุณธรรมชัดเจน ได้มอบโล่รางวัล เกียรติบัตร และประกาศเกียรติคุณ แก่บุคลากรและหน่วยงาน 2 ระดับ ได้แก่ ระดับกระทรวงสาธารณสุข การถอดบทเรียนการเป็นองค์กรคุณธรรมต้นแบบผ่านการจัดทำคลิปวิดีทัศน์นำเสนอผลการดำเนินงานองค์กรคุณธรรมต้นแบบจำนวน 9 หน่วยงาน เป็นโล่รางวัล 3 หน่วยงาน และเกียรติบัตร 6 หน่วยงาน ระดับสำนักงานปลัดกระทรวงสาธารณสุข โครงการตลาดนัดคุณธรรม (MOPH Moral Market) ได้แก่ รางวัล “Good Guy 2021” มีบุคลากรรับประกาศเกียรติคุณ 32 ราย และการนำเสนอผลการดำเนินงานองค์กรคุณธรรมต้นแบบผ่านการจัดทำคลิปวิดีทัศน์ มีหน่วยงานเข้าร่วมกิจกรรม 21 หน่วยงาน เป็นโล่รางวัล 5 หน่วยงาน และเกียรติบัตร 16 หน่วยงาน นอกจากนี้ ได้มอบเกียรติบัตรองค์กรคุณธรรมประจำปีงบประมาณ พ.ศ.2562ตามมติคณะกรรมการส่งเสริมคุณธรรมแห่งชาติ อีก 25 หน่วยงาน
นพ.รุ่งเรืองกล่าวต่อว่า สำหรับการรักษา ต่อยอดการส่งเสริมคุณธรรม จริยธรรม ในปีงบประมาณ พ.ศ.2565 ได้นำกลไกระบบเครดิตสังคม (Social Credit) คือ ส่งเสริมการให้ด้วยพลังบวก แก่บุคลากรของหน่วยงาน จนเกิดเป็นพฤติกรรม ตลอดจนส่งเสริมคุณธรรม “กตัญญู” เพื่อสนองตอบแผนการปฏิรูปประเทศด้านวัฒนธรรมกีฬา แรงงาน และการพัฒนาทรัพยากรมนุษย์ และทิศทางการขับเคลื่อนคุณธรรมของชาติ ตามแนวทางการจัดทำแผนปฏิบัติการด้านการส่งเสริมคุณธรรมแห่งชาติ ระยะที่ 2
“ท่านปลัดกระทรวงสาธารณสุข นายแพทย์เกียรติภูมิ วงศ์รจิต พร้อมด้วยผู้บริหาร ขอชื่นชมบุคลากรและหน่วยงานที่ได้รับรางวัล ซึ่งเป็นผลสะท้อนถึงความสำเร็จของกระบวนการพัฒนาคุณธรรม ที่จะนำไปสู่การเปลี่ยนแปลงพฤติกรรมบุคลากร เพื่อให้เป็นต้นแบบของทำความดี สามารถถ่ายทอด ขยายผล ตลอดจนเป็นแหล่งเรียนรู้ ด้านการส่งเสริมคุณธรรมให้แก่หน่วยงานอื่นทั้งภายในและภายนอกกระทรวงสาธารณสุขได้” นพ.รุ่งเรืองกล่าว
*********************************** 9 กันยายน 2564
วันอังคารที่ 5 กรกฎาคม 2565
ปลัดเกษตรฯ เชิญชวนเที่ยวงาน “วันประมงน้อมเกล้าฯ ครั้งที่ 32”
ปลัดเกษตรฯ เชิญชวนเที่ยวงาน “วันประมงน้อมเกล้าฯ ครั้งที่ 32” จัดยิ่งใหญ่ในธีม “Aquatic of Luck”  สัตว์น้ำสายมูเตลู ตามศาสตร์แห่งความเชื่อและศรัทธา ระหว่างวันที่ 1-10 ก.ค. นี้ ณ ศูนย์การค้าฟิวเจอร์พาร์ครังสิต
สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทรงพระกรุณาโปรดให้นายสุรพิทย์ กีรติบุตร รองประธานสถาบันวิจัยจุฬาภรณ์ ฝ่ายวิเทศสัมพันธ์ เป็นผู้แทนพระองค์เป็นประธานในพิธีเปิดงาน “วันประมงน้อมเกล้าฯ ครั้งที่ 32” งานประกวดปลาสวยงามและแสดงพันธุ์สัตว์น้ำที่ยิ่งใหญ่ที่สุดในประเทศไทย ซึ่งจัดขึ้นระหว่างวันที่ 1 - 10 กรกฎาคม 2565 โดยมี ดร.ทองเปลว กองจันทร์ ปลัดกระทรวงเกษตรและสหกรณ์ พร้อมด้วยหน่วยงานที่เกี่ยวข้องเข้าร่วม ณ Alive Park Hall (อไลฟ์พาร์คฮอล์) ชั้น G ศูนย์การค้าฟิวเจอร์พาร์ครังสิต
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า งานวันประมงน้อมเกล้าฯ ครั้งที่ 32 เป็นกิจกรรมที่จัดขึ้นโดยความร่วมมือระหว่างกรมประมง กระทรวงเกษตรและสหกรณ์ คณะแพทยศาสตร์ศิริราชพยาบาล ศูนย์การค้าฟิวเจอร์พาร์ค หน่วยงานทั้งภาครัฐและภาคเอกชนที่เกี่ยวข้อง โดยมีวัตถุประสงค์เพื่อนำรายได้ทูลเกล้าถวายฯ สมทบทุนมูลนิธิจุฬาภรณ์ ตลอดจนเป็นการส่งเสริม อนุรักษ์ และเผยแพร่ความรู้ทางวิชาการเกี่ยวกับพันธุ์ปลาสวยงาม สัตว์น้ำ และพรรณไม้น้ำชนิดต่างๆ ให้กับเกษตรกรผู้เพาะเลี้ยงและผู้ส่งออกภายในประเทศ เพื่อยกระดับการจัดงานก้าวสู่สากล
โดยในปีนี้จัดแสดงพันธุ์สัตว์น้ำในธีม : Aquatic of Luck สัตว์น้ำสายมูเตลู ตามศาสตร์แห่งความเชื่อและศรัทธาโดยนำเสนอนิทรรศการความรู้ด้านการประมง พร้อมจัดแสดงพันธุ์สัตว์น้ำเพื่อเพิ่มความมั่นใจ ความเป็นสิริมงคลในการดำเนินชีวิตด้วยสัตว์น้ำมงคลเสริมดวง ในคอนเซป “สัตว์น้ำ : เสริมบารมี เสริมราศี เสริมโชคดี เสริมพลัง” ซึ่งเป็นความเชื่ออยู่คู่กับคนไทยมาช้านาน และเป็นการเพิ่มขวัญและกำลังใจให้แก่ผู้เยี่ยมชมงานภายหลังสถานการณ์การแพร่ระบาดของโรค COVID - 19 ที่ส่งผลกระทบต่อชีวิตความเป็นอยู่ของประชาชนในวงกว้าง
สำหรับกิจกรรมอื่นๆ ที่น่าสนใจภายในงาน ประกอบด้วย 1) การปล่อยสัตว์น้ำเสริมดวง โดยไฮไลท์ คือ การปล่อยมังกรคืนถิ่น (ปล่อยปลาตะพัด) ลงสู่แหล่งต้นน้ำ ณ เขื่อนรัชชประภา จังหวัดสุราษฎร์ธานี 2) ประกวดปลาสวยงามสายมูเตลู : ปีนี้จะมีการจัดประกวดมากถึง 7 ชนิด 72 ประเภท 3) ถ่ายรูปกับฝูงปลา ซึ่งจัดแสดงในตู้สัตว์น้ำประกอบ display 4) ) นิทรรศการความรู้ด้านการประมง และด้านการแพทย์ ที่มีทั้งการให้คำปรึกษา การแนะนำเกี่ยวกับการใช้ยา และการเสวนาทางการแพทย์ที่น่าสนใจ 5) Shopping : Supermarket สินค้าประมง : ร้าน Fisherman Shop และ 6) กิจกรรม Virtual Aquatic สัมผัสความงดงามโลกสัตว์น้ำอย่างใกล้ชิดแบบเสมือนจริงในรูปแบบ Virtual
นอกจากนี้ ยังมีการจัดกิจกรรมบนเวทีกลาง อาทิ เสวนา “สัตว์น้ำมงคลก้าวไกลไปทั่วโลก” “เราได้อะไรจากการทำให้ขยะทะเลกลับมามีคุณค่า” “คนเลี้ยงปลา..ปลาเลี้ยงคน” “ครอบครองหรือค้านสัตว์น้ำอย่างไรโดยไม่ขัดต่อกฎหมาย” เป็นต้นการโชว์แล่/ชวนชิมปลากะพงยักษ์ ชมชิมชิลล์ปลานิลพระราชทาน อาหารจากปลาคู่บ้านคู่เรือน บิงโกสัตว์น้ำนำโชค และตอบปัญหาชิงรางวัล ฯลฯ โดยผู้ที่สนใจสามารถเที่ยวชมงาน “วันประมงน้อมเกล้าฯ” ครั้งที่ 32 ได้ตั้งแต่บัดนี้จนถึงวันที่ 10 กรกฎาคม 2565 เวลา 10.00 น – 20.00 น. ณ Alive Park Hall (อไลฟ์พาร์คฮอล์) ชั้น G ศูนย์การค้าฟิวเจอร์พาร์ครังสิต
วันอาทิตย์ที่ 22 สิงหาคม 2564
เปิด Walk-in ฉีดวัคซีนโควิด ให้ 3 กลุ่มเสี่ยง
วันเสาร์ที่ 24 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเปิดระบบ Walk-in เร่งฉีดวัคซีนแอสตราเซนเนกาเข็มแรก ให้แก่ประชาชน 3 กลุ่มเสี่ยง ได้แก่ ผู้สูงอายุที่มีอายุ 60 ปีขึ้นไป สตรีมีครรภ์ อายุครรภ์ 12 สัปดาห์ขึ้นไป และผู้มีน้ำหนักตัว 100 กก.ขึ้นไป ที่ยังไม่เคยได้รับวัคซีนโควิด-19 โดยสามารถเดินทางไปรับบริการฉีดวัคซีนได้โดยไม่ต้องลงทะเบียนล่วงหน้า ณ ศูนย์ฉีดวัคซีนสถานีกลางบางซื่อ กทม. ประตูที่ 2 3 และ 4 สำหรับสตรีมีครรภ์และผู้มีน้ำหนักตัว 100 กก.ขึ้นไป ให้ไปรับวัคซีนได้ตั้งแต่เวลา 13.00 – 17.00 น. โดยให้สตรีมีครรภ์นำหลักฐานที่แพทย์รับรองไปด้วย ส่วนผู้สูงอายุ ให้ไปรับวัคซีนได้ตั้งแต่เวลา 09.00 – 17.00 น. จนถึงวันที่ 31 ก.ค. นี้ อย่างไรก็ตาม แม้ประชาชนจะได้รับวัคซีนแล้วแต่ยังต้องปฏิบัติตามมาตรการควบคุมโรคอย่างเคร่งครัดต่อไป
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันเสาร์ที่ 7 สิงหาคม 2564
กสร. เคาะ ประกาศด่วน ให้นายจ้างผ่อนผันการแสดงใบรับรองของแพทย์ประกอบการลาป่วยของลูกจ้าง
กสร. ประกาศขอความร่วมมือนายจ้างผ่อนผันการให้ลูกจ้างแสดงใบรับรองของแพทย์ประกอบการลาป่วย เพื่อลดภาระของลูกจ้างและบุคลากรทางการแพทย์ หลังพบการแพร่ระบาดโรคติดเชื้อไวรัสโคโรนา 2019 เพิ่มสูงขึ้น
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน (กสร.) กล่าวว่า นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยผู้ใช้แรงงาน เนื่องจากในปัจจุบันมีผู้ติดเชื้อไวรัสโคโรนา 2019 รายใหม่และผู้ป่วยที่เข้ารับการรักษาในโรงพยาบาลเป็นจำนวนมาก ซึ่งมีแนวโน้มเพิ่มขึ้นอย่างต่อเนื่อง ทำให้ภาครัฐมีมาตรการนำผู้ติดเชื้อไวรัสโคโรนา 2019 เข้าสู่ระบบการดูแลผู้ติดเชื้อที่บ้าน (Home Isolation) การดูแลด้วยระบบชุมชน (Community Isolation) รวมถึงมาตรการทางสาธารณสุขอื่นๆ จึงสั่งการให้กรมสวัสดิการและคุ้มครองแรงงานออกประกาศเรื่อง ขอความร่วมมือนายจ้างผ่อนผันการให้ลูกจ้างแสดงใบรับรองของแพทย์ประกอบการลาป่วย ลงวันที่ 5 สิงหาคม 2564 โดยมีประเด็นสำคัญคือ ตามที่พระราชบัญญัติคุ้มครองแรงงาน พ.ศ. 2541 มาตรา 32 กำหนดให้ลูกจ้างมีสิทธิลาป่วยได้เท่าที่ป่วยจริง การลาป่วยตั้งแต่ 3 วันทำงานขึ้นไป นายจ้างอาจให้ลูกจ้างแสดงใบรับรองของแพทย์แผนปัจจุบันชั้นหนึ่งหรือของสถานพยาบาลของทางราชการ ในกรณีที่ลูกจ้างไม่อาจแสดงใบรับรองของแพทย์ต่อนายจ้างได้ ให้ลูกจ้างชี้แจงให้นายจ้างทราบ แต่ด้วยสถานการณ์การแพร่ระบาดของโรคติดเชื้อไวรัสโคโรนา 2019 ที่มีแนวโน้มเพิ่มสูงขึ้น กรมขอความร่วมมือนายจ้างผ่อนผันการให้ลูกจ้างแสดงใบรับรองของแพทย์แผนปัจจุบันชั้นหนึ่งหรือของสถานพยาบาลของทางราชการประกอบการลาป่วย หรืออาจให้ลูกจ้างชี้แจงถึงเหตุผลความจำเป็นผ่านระบบการสื่อสารทางอิเล็กทรอนิกส์ต่อนายจ้างหรืออาจขอให้ใช้หลักฐานอื่นแทน เพื่อลดภาระของลูกจ้างและบุคลากรทางการแพทย์ในช่วงสถานการณ์ดังกล่าว
โฆษก กสร. กล่าวเพิ่มเติมว่า ทั้งนี้ในส่วนของสิทธิการได้รับค่าจ้างระหว่างลา ให้นายจ้างจ่ายค่าจ้างให้แก่ลูกจ้างในวันลาป่วย เท่ากับอัตราค่าจ้างในวันทำงานตลอดระยะเวลาที่ลา แต่ไม่เกิน 30 วันทำงานต่อปี หรืออาจตกลงกันให้ลูกจ้างมีสิทธิลาป่วยเนื่องจากติดเชื้อไวรัสโคโรนา 2019 โดยจ่ายค่าจ้างให้แก่ลูกจ้างในระหว่างลาแยกต่างหากจากสิทธิลาป่วยตามที่กฎหมายกำหนดก็ได้ โดยหากนายจ้าง ลูกจ้าง มีข้อสงสัยเกี่ยวกับข้อกฎหมายสามารถสอบถามได้ที่ สำนักงานสวัสดิการและคุ้มครองแรงงานจังหวัดทุกจังหวัด สำนักงานสวัสดิการและคุ้มครองแรงงานกรุงเทพมหานครพื้นที่ 1-10 หรือโทรศัพท์สายด่วน 1506 กด 3 หรือ 1546
วันพุธที่ 3 พฤศจิกายน 2564
รองปลัดประยูร ร่วมประชุมคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐ ครั้งที่ 3/2564
รองปลัดประยูร ร่วมประชุมคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐ ครั้งที่ 3/2564
นายประยูร อินสกุล รองปลัดกระทรวงเกษตรและสหกรณ์ร่วมประชุมคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐ ครั้งที่ 3/2564 โดยมีนายอาคม เติมพิทยาไพสิฐ รัฐมนตรีว่าการกระทรวงการคลัง เป็นประธาน ดำเนินการประชุมผ่านระบบวิดีทัศน์ทางไกล (Video Conference) จากห้องประชุมวายุภักษ์ 1 ชั้น 1 กระทรวงการคลัง โดยที่ประชุมรับทราบมติคณะรัฐมนตรีเมื่อวันที่ 7 กันยายน 2564 เรื่อง ผลการประชุมคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐ ครั้งที่ 2/2564 และรายงานการเบิกจ่ายงบประมาณและการใช้จ่ายภาครัฐ รวมทั้งพิจารณามาตรการเร่งรัดการใช้จ่ายงบประมาณรายจ่ายประจำปีงบประมาณ พ.ศ. 2565 เพื่อให้การใช้จ่ายงบประมาณของส่วนราชการและหน่วยงานของรัฐเป็นกลไกสนับสนุนให้มีเม็ดเงินลงสู่ระบบเศรษฐกิจ ซึ่งจะช่วยสนับสนุนการฟื้นตัวของเศรษฐกิจไทยหลังจากสถานการณ์การแพร่ระบาดของโรคติดเชื้อไวรัสโคโรน่า 2019
วันอังคารที่ 14 กันยายน 2564
เดินหน้าฉีดวัคซีนโควิด-19 และไข้หวัดใหญ่ ให้หญิงตั้งครรภ์ สร้างภูมิคุ้มกันแก่แม่เเละเด็กตั้งแต่ในครรภ์
เดินหน้าฉีดวัคซีนโควิด-19 และไข้หวัดใหญ่ ให้หญิงตั้งครรภ์ สร้างภูมิคุ้มกันแก่แม่เเละเด็กตั้งแต่ในครรภ์
วันนี้ (14 กันยายน 2564) นางสาวรัชดา ธนาดิเรก รองโฆษกประจำสำนักนายกรัฐมนตรี เผยว่า กรมอนามัยและหน่วยงานที่เกี่ยวข้องจัดโครงการรณรงค์ให้หญิงตั้งครรภ์เข้ารับการฉีดวัคซีนโควิด-19 ตั้งเป้า “1 เดือน 1 แสนราย” เริ่มตั้งแต่วันที่ 13 กันยายน ถึง 13 ตุลาคม 2564 เร่งเพิ่มจำนวนฉีดวัคซีนให้กับหญิงตั้งครรภ์ จากปัจจุบันมีได้รับการฉีดวัคซีนเข็มแรกเพียง 5 หมื่นกว่าราย จาก 5 แสนราย ที่ผ่านมารัฐบาลได้เร่งระดมฉีดให้วัคซีนให้กับประชากรกลุ่มเสี่ยง “608” ประกอบไปด้วย กลุ่มผู้สูงอายุที่มีอายุตั้งแต่ 60 ปีขึ้นไป กลุ่มผู้ป่วยที่มีโรคประจำตัว 7 โรค และกลุ่มหญิงตั้งครรภ์ที่อายุครรภ์ 12 สัปดาห์ขึ้นไป อย่างไรก็ตาม กระทรวงสาธารณสุขพบว่า นับตั้งแต่เมษายนจนถึงปัจจุบัน กลุ่มหญิงตั้งครรภ์มีอัตราการเสียชีวิตจากการติดเชื้อโควิด-19 ร้อยละ 2.26 หรือ เมื่อติดเชื้อแล้วพบว่ามีอาการรุนแรง ส่งผลให้ทารกคลอดก่อนกำหนดและเสี่ยงติดเชื้อโควิด-19 จากแม่ จึงถือเป็นกลุ่มเสี่ยงที่ต้องได้รับการฉีดวัคซีนโดยเร็ว
รองโฆษกประจำสำนักนายกรัฐมนตรี กล่าวว่า จะมีการเริ่มระดมฉีดวัคซีนเชิงรุกให้ครอบคลุมในทุกพื้นที่ ผ่านช่องทางศูนย์บริการฉีดวัคซีน โรงพยาบาลขนาดใหญ่ และในท้องถิ่น อาทิ รพ.สต. หรือ คลินิกฝากครรภ์ ที่จะได้รับการจัดสรรควัคซีนลงไปเพื่ออำนวยความสะดวกมากขึ้น จึงขอให้ทุกภาคส่วนร่วมกันประชาสัมพันธ์ สร้างความเข้าใจถึงความสำคัญในการฉีดวัคซีนแก่กลุ่มหญิงตั้งครรภ์ ที่มีอายุครรภ์ 12 สัปดาห์ขึ้นไป เพื่อลดอัตราการเสียชีวิตและลดความรุนแรงจากการติดเชื้อโควิด-19 ทั้งยังเป็นการสร้างภูมิคุ้มกันให้แก่แม่และเด็กในครรภ์ รวมถึงภูมิคุ้มกันจะสามารถส่งผ่านการให้นมบุตรอีกด้วย
“นอกเหนือจากการฉีดวัคซีนป้องกันโควิด-19 แล้ว ยังขอเชิญชวนให้กลุ่มหญิงตั้งครรภ์เข้ารับการฉีดวัคซีนป้องกันไข้หวัดใหญ่ ซึ่งฉีดชนิดใดก่อนก็ได้แต่ต้องเว้นระยะห่างอย่างน้อย 2 สัปดาห์ และสามารถฉีดวัคซีนป้องกันไข้หวัดใหญ่ระหว่างการฉีดวัคซีนโควิด-19 เข็มที่ 1 และเข็มที่ 2 ได้ โดยสามารถเข้ารับการฉีดวัคซีนไข้หวัดใหญ่ได้ที่หน่วยบริการในระบบประกันสุขภาพแห่งชาติทุกแห่ง ทั้ง รพ.รัฐ/ รพ.สต./ ศูนย์บริการสาธารณสุข (ศบส.) และคลินิกเอกชนที่เข้าร่วมฯ ถึงวันที่ 31 ธันวาคม 2564 โดยไม่เสียค่าใช้จ่าย” นางสาวรัชดาฯ กล่าว
วันศุกร์ที่ 15 ตุลาคม 2564
ก.เกษตรฯ ขับเคลื่อนมาตรการการส่งเสริมการเลี้ยงด้วงสาคูมะพร้าว
ก.เกษตรฯ ขับเคลื่อนมาตรการการส่งเสริมการเลี้ยงด้วงสาคูมะพร้าว
เมื่อวันที่14ต.ค. 64เวลา10.00น.นายอำพันธุ์เวฬุตันติรองปลัดกระทรวงเกษตรและสหกรณ์เป็นประธานการประชุมคณะทำงานบริหารจัดการด้วงงวงมะพร้าว(ด้วงสาคู)ครั้งที่2/2564ผ่านระบบVideo Conference (Zoom Meeting)โดยมีผู้แทนจากหน่วยงานที่เกี่ยวข้อง ที่ปรึกษาจากสถาบันการศึกษาผู้แทนเกษตรกรและภาคเอกชนซึ่งที่ประชุมได้รับทราบข้อมูลการเลี้ยงและแนวโน้มด้านการตลาดด้วงสาคูพร้อมการทำMappingพื้นที่ปลูกมะพร้าวและพื้นที่การเลี้ยงด้วงสาคูของประเทศซึ่งไม่มีนัยยสัมพันธ์กันโดยปัจจุบันมีการระบาดของด้วงงวงมะพร้าว(ด้วงสาคู) 84,750ไร่ซึ่งลดลงจากเดือนที่ผ่านมา
อย่างไรก็ตามที่ประชุมให้มีการปรับแก้ประกาศกระทรวงฯในเรื่องการขึ้นทะเบียนเกษตรกรผู้เลี้ยงด้วงสาคูเพื่อควบคุมการเลี้ยงด้วงสาคูให้มีมาตรฐานคุณภาพและควบคุมป้องกันไม่เกิดการระบาดในพื้นที่ปลูกมะพร้าวสำคัญของประเทศได้พร้อมกันนี้ที่ประชุมได้เห็นชอบกรอบคู่มือการเลี้ยงด้วงสาคูเพื่อเป็นแนวทางในการส่งเสริมการเลี้ยงด้วงสาคูที่ถูกต้องและมีคุณภาพต่อไป
วันจันทร์ที่ 13 มิถุนายน 2565
โฆษกรัฐบาลเผย นายกรัฐมนตรี ขอบคุณเจ้าหน้าที่ทุกฝ่ายและประชาชนที่ร่วมกันทำให้สถานการณ์โควิด-19 ดีขึ้นต่อเนื่อง โดยวันนี้พบผู้ติดเชื้อ 1,801 ราย
โฆษกรัฐบาลเผย นายกรัฐมนตรี ขอบคุณเจ้าหน้าที่ทุกฝ่ายและประชาชนที่ร่วมกันทำให้สถานการณ์โควิด-19 ดีขึ้นต่อเนื่อง โดยวันนี้พบผู้ติดเชื้อ 1,801 ราย ขณะที่ US CDC เล็งที่จัดตั้ง Research hub ในประเทศไทย
วันนี้ (13 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณเจ้าหน้าที่ทุกฝ่าย รวมทั้งบุคลากรทางการแพทย์ เจ้าหน้าที่ฝ่ายความมั่นคง โดยเฉพาะประชาชนทุกคน ที่ได้ร่วมมือกันทำงานอย่างเต็มที่ในการป้องกันการแพร่ระบาดของโรคโควิด-19 รวมถึงร่วมกันปฏิบัติตามมาตรการด้านสาธารณสุขการป้องกันการติดเชื้อโควิด-19 จนทำให้ยอดผู้ติดเชื้อมีทิศทางขาลงมาโดยตลอด และวันนี้ต่ำกว่า 2,000 ราย อยู่ที่ 1,801 ราย ซึ่งหากสถานการณ์ยังคงดีขึ้นต่อเนื่องแบบนี้เราจะเข้าสู่สภาพปกติภายในไม่ช้า อย่างไรก็ตาม ขอทุกคนยังสวมหน้ากากอนามัย ล้างมือ และคอยฟังข่าวสารจากทางสาธารณสุข เพื่อความปลอดภัยของทุกคน
โฆษกประจำสำนักนายกรัฐมนตรี ยังยินดีที่ศูนย์ป้องกันและควบคุมโรคแห่งชาติสหรัฐอเมริกา (US CDC) เผยมีแผนจะจัดตั้ง Research hub ในประเทศไทยเพื่อรองรับการขยายผลใช้ประโยชน์งานวิจัย ยกระดับการป้องกันโรคทั้งในระดับประเทศและภูมิภาค ซึ่งเป็นผลความร่วมมือระหว่างกรมควบคุมโรค และ US CDC ที่ยาวนานกว่า 4 ทศวรรษ และผลงานอันโดดเด่นของไทยไนการเฝ้าระวังโรค US CDC จึงเล็งตั้งศูนย์กลางการวิจัยในประเทศไทย เพื่อพัฒนาความร่วมมือภายในภูมิภาค และนำผลการวิจัยไปต่อยอดตามประเทศต่าง ๆ ในภูมิภาคอาเซียน
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,801 ราย จำแนกเป็น ผู้ติดเชื้อในประเทศ 1,795ราย และผู้ป่วยมาจากต่างประเทศ 6 ราย ผู้เสียชีวิตเพิ่มขึ้น 15 ราย ผู้ที่กำลังรักษาตัว 21,786 ราย และมียอดผู้ที่หายป่วยกลับบ้านแล้ว 2,330 ราย ทำให้มียอดผู้ป่วย ยืนยันสะสมตั้งแต่ 1 ม.ค. 65 จำนวน 2,263,229 ราย จำนวนผู้ที่หายป่วยสะสมจำนวน 2,266,035 ราย จำนวนผู้ป่วยปอดอักเสบรักษาตัวอยู่ในโรงพยาบาล 661 ราย
วันพฤหัสบดีที่ 6 มกราคม 2565
​สรุปมาตรการแก้หมูแพง ห้ามส่งออกสามเดือน จัดมาตรการดูแลทั้งระบบ ลดต้นทุน-ส่งเสริมเลี้ยงหมูไม่ให้ขาดตลาด ทำฟาร์มมีระบบป้องกันโรค
รัฐบาลกำหนดมาตรการแก้เนื้อหมูแพง เหตุหมูไม่พอบริโภคบวกต้นทุนเพิ่ม สั่งห้ามส่งออกชั่วคราว ช่วยลดต้นทุน เร่งกระจายพันธ์ุ หาแหล่งเงินทุนทำฟาร์มที่เหมาะสมลดเสี่ยงโรคระบาด
วันที่ 6 มกราคม 2565นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงแนวทางการแก้ปัญหาเนื้อหมูราคาแพง สืบเนื่องจากปริมาณสุกรที่ลดลง ต้นทุนการเลี้ยงสุกรปรับสูงขึ้น ส่งผลให้เนื้อหมูปัจจุบันมีราคาสูงมาก ทั้งนี้กระทรวงพาณิชย์ และกระทรวงเกษตรและสหกรณ์ รวมถึงหน่วยงานที่เกี่ยวข้อง ได้หารือร่วมกัน และได้ข้อสรุปดังนี้
1) มาตรการเร่งด่วน ได้แก่
-การห้ามส่งออกหมูมีชีวิตเป็นเวลา 3 เดือน ตั้งแต่วันที่ 6 ม.ค. 65 ถึง วันที่ 5 เม.ย. 65 เพื่อเพิ่มปริมาณเนื้อหมูภายในประเทศ และกระทรวงพาณิชย์จะพิจารณาตามสถานการณ์ว่าควรให้มีการต่ออายุหรือไม่ โดยจะมีการติดตามสถานการณ์อย่างใกล้ชิด ตัวเลขเบื้องต้นในปี 2564 มีการเลี้ยงหมูป้อนเข้าสู่ตลาด ประมาณ 19 ล้านตัว บริโภคในประเทศ 18 ล้านตัว ส่งออกไปต่างประเทศประมาณ 1 ล้านตัว
-การช่วยเหลือด้านราคาอาหารสัตว์ โดยเฉพาะส่วนที่นำเข้ามาจากต่างประเทศ เช่น การงดเว้นการเก็บค่าธรรมเนียมหรือภาษี การจัดสินเชื่อพิเศษของ ธ.ก.ส. เพื่อให้เกษตรกรที่สามารถปฏิบัติตามหลักเกณฑ์เงื่อนไขได้กลับมาเลี้ยงใหม่ในพื้นที่ความเสี่ยงต่อโรคระบาดต่ำ การตรึงราคาจำหน่ายที่เหมาะสมและสอดคล้องกับต้นทุนที่เกิดขึ้น
-การเร่งสำรวจภาพรวมสถานการณ์การผลิตสุกร เพื่อกำหนดพื้นที่เป้าหมายและมาตรการที่เหมาะสม พร้อมเพิ่มกำลังการผลิตแม่สุกรทดแทน โดยให้เกษตรกรใช้สุกรขุนตัวเมียมาใช้ทำพันธุ์ชั่วคราว เร่งรัดเจรจาฟาร์มรายใหญ่ในการกระจายพันธุ์และลูกสุกรขุนให้กับรายย่อยและเล็กที่ต้องการกลับเข้ามาสู่ระบบใหม่ กำหนดโซนเลี้ยงและออกมาตรการบังคับใช้อย่างเหมาะสมเพื่อควบคุมโรค และเร่งรัดการวิจัยพัฒนาวัคซีนป้องกันโรค
2. มาตรการระยะสั้น ได้แก่ การส่งเสริมการผลิตข้าวโพดเลี้ยงสัตว์เพื่อทดแทนการนำเข้าจากต่างประเทศ การขยายกำลังผลิตแม่สุกร สนับสนุนศูนย์วิจัยและบำรุงสัตว์ ในสังกัดกรมปศุสัตว์และเครือข่ายคู่ขนานกับฟาร์มเกษตรกรและภาคเอกชน เร่งเดินหน้าการศึกษาวิจัยยาและสารกระตุ้นภูมิคุ้มกันเพื่อลดความสูญเสียจากโรคระบาด
3. มาตรการระยะยาว กระทรวงเกษตรฯ จะผลักดันการยกระดับมาตรฐานฟาร์มของเกษตรกรเพื่อป้องกันโรคระบาด ส่งเสริมให้ปรับปรุงเป็นฟาร์มที่มีระบบการป้องกันโรคและการเลี้ยงสัตว์ที่เหมาะสม (GFM) มีค่าใช้จ่ายต่ำกว่ามาตรฐานฟาร์ม GAP ซึ่งจะเป็นแรงจูงใจให้เกษตรกรกลับมาเลี้ยงสุกรใหม่และเพิ่มปริมาณการผลิตหมูให้เพียงพอต่อความต้องการบริโภค ทั้งยังจะมีการสนับสนุนการเลี้ยงโดยจะมีสินเชื่อดอกเบี้ยต่ำให้กู้ยืมจาก ธ.ก.ส. ในโครงการสานฝันสร้างอาชีพ ซึ่งนายกรัฐมนตรีได้สั่งการให้กรมปศุสัตว์ เร่งขึ้นทะเบียนเกษตรกรผู้เลี้ยงสุกรรายย่อยเพื่อช่วยเหลือให้เข้าถึงแหล่งสินเชื่อได้ง่ายและสะดวกรวดเร็ว รวมทั้งการรวมกลุ่ม สนับสนุน และหาตลาดในราคาที่เกษตรกรอยู่ได้อย่างดี
นางสาวรัชดา กล่าวว่า นายกรัฐมนตรีมีความเป็นห่วงต่อสถานการณ์ราคาเนื้อหมูภายในประเทศ และได้ติดตามการแก้ไขปัญหาที่ต้องทำให้ครบตั้งแต่ต้นน้ำจนปลายน้ำ ซึ่งมาตรการทั้งสามระยะที่ได้ข้อสรุปมานี้ เชื่อมั่นว่าจะทำให้ราคาเนื้อหมูกลับมาสู่ภาวะปกติได้อย่างแน่นอน ทั้งเพื่อการลดภาระค่าครองชีพให้กับประชาชน และระยะยาว เพื่อช่วยเหลือเกษตรกรผู้เลี้ยงสุกรทุกขนาด ให้กลับมาประกอบอาชีพ สามารถสร้างงาน สร้างรายได้ในครัวเรือน และสร้างความมั่นคงด้านอาหารให้กับประเทศ
................
วันพุธที่ 1 มิถุนายน 2565
เริ่มใช้ พ.ร.บ.คุ้มครองข้อมูลส่วนบุคคล พ.ศ.2562
วันพุธที่ 1 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
วันนี้(1มิ.ย.65) เป็นวันแรกที่ พ.ร.บ.คุ้มครองข้อมูลส่วนบุคคล พ.ศ.2562 มีผลบังคับใช้ โดยมีหลักการสำคัญคือ เพื่อสร้างความเชื่อมั่นแก่ประชาชนว่าข้อมูลส่วนบุคคลจะไม่ถูกนำไปใช้ในทางที่ผิด และเป็นมาตรฐานให้องค์กร หน่วยงานต่าง ๆ ในการเก็บรักษาและใช้งานข้อมูลโดยไม่ละเมิดสิทธิเจ้าของข้อมูล มีระบบปฏิบัติงานรองรับ 4 ระบบ ได้แก่ ระบบบันทึกรายการกิจกรรมการประมวลผลข้อมูลส่วนบุคคล ระบบบริหารจัดการความยินยอมของเจ้าของข้อมูล ระบบจัดการการใช้สิทธิของเจ้าของข้อมูล และระบบแจ้งเหตุละเมิดข้อมูลส่วนบุคคล พ.ร.บ.ฉบับนี้เป็นหนึ่งในกฎหมายสำคัญด้านดิจิทัล 12 ฉบับ ที่จะช่วยส่งเสริมให้ภาคธุรกิจไทยได้รับความเชื่อมั่นในระดับสากล เป็นประตูสู่โอกาสใหม่ ๆ บนเวทีโลกได้อย่างเข้มแข็งยิ่งขึ้น
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 15 มิถุนายน 2565
กบข. หวังช่วยสมาชิกเตรียมความพร้อมก่อนเกษียณอายุราชการ ชวนสมาชิกเข้าร่วมอบรมออนไลน์ปลาย มิ.ย. นี้
กบข. ร่วมกับ ตลท. เตรียมจัดอบรมออนไลน์ หัวข้อ “บริหารเงินเกษียณสไตล์วัยเก๋า สำหรับสมาชิก กบข.” ในวันที่ 21 มิ.ย. นี้ เพื่อเสริมทักษะวางแผนการเงินให้บรรลุเป้าหมายเกษียณของสมาชิก โดยไม่มีค่าใช้จ่าย
ดร.ศรีกัญญา ยาทิพย์ เลขาธิการคณะกรรมการกองทุนบำเหน็จบำนาญข้าราชการ (กบข.) เปิดเผยว่า กบข. ร่วมกับตลาดหลักทรัพย์แห่งประเทศไทย (ตลท.) จัดอบรมออนไลน์ ในหัวข้อ “บริหารเงินเกษียณสไตล์วัยเก๋า สำหรับสมาชิก กบข.” ในวันที่ 21 มิถุนายน 2565 เวลา 10.00 – 12.00 น. ผ่านโปรแกรม ZOOM บรรยายโดยวิทยากรผู้ทรงคุณวุฒิจาก ตลท. ซึ่งมีเนื้อหาที่น่าสนใจ ได้แก่ การเริ่มต้นตั้งเข็มทิศเพื่อรับชีวิตเกษียณสุข เตรียมเกษียณอย่างมีแผน และเทคนิคบริหารเงินหลังเกษียณ ซึ่งการอบรมในครั้งนี้ เป็นความร่วมมือฯ ภายใต้ “โครงการส่งเสริมความรู้ทางการเงินแก่สมาชิก กบข.” ซึ่งเป็นความร่วมมือต่อเนื่องเป็นครั้งที่ 2
โดยการจัดอบรมให้ความรู้แก่สมาชิก เป็นอีกหนึ่งภารกิจหลักของ กบข. เพื่อส่งเสริมความรู้และทักษะทางการเงินให้กับสมาชิก ช่วยสร้างวินัยการออม ตลอดจนวางแผนการเงินเพื่อการเกษียณอายุราชการอย่างมีคุณภาพ ผ่านทางเลือกการบริหารเงินออมของ กบข. และการลงทุนเพิ่มทางเลือกอื่น ๆ ให้บรรลุเป้าหมายเกษียณที่สมาชิกต้องการ สมาชิก กบข. ที่สนใจสามารถลงทะเบียนสำรองการเข้าร่วมอบรม ผ่าน 2 ช่องทาง คือ 1. My GPF Application เมนู “ลงทะเบียนกิจกรรม” และ 2. เว็บไซต์ กบข. www.gpf.or.th เมนู “บริการสมาชิก” เลือก “ปฏิทินกิจกรรม” จำกัดสมาชิกเข้าร่วมอบรมเพียง 1,000 คนต่อหลักสูตร โดยไม่มีค่าใช้จ่าย
นอกจากนี้ กบข. ยังมีการจัดอบรมออนไลน์ให้ความรู้แก่สมาชิกตลอดทั้งปี โดยวิทยากร กบข. ในหัวข้อ “เลือกสินทรัพย์การลงทุนให้เหมาะกับเป้าหมายทางการเงิน” ในวันที่ 24 มิถุนายน 2565 เวลา 10.00 – 12.00 น. ผ่านโปรแกรม ZOOM ซึ่งมีเนื้อหาให้ความรู้ในเรื่องของเทคนิคการตั้งเป้าหมายทางการเงิน จัดสรรเงินออมตามเป้าหมายที่ต่างกัน และเลือกสินทรัพย์ลงทุนให้เหมาะกับเป้าหมาย สำหรับสมาชิกที่ไม่สามารถเข้าร่วมกับอบรมออนไลน์ได้ สามารถรับชมย้อนหลังได้ที่ เมนู “หลักสูตรออนไลน์” ผ่านทางแอป กบข. My GPF Application และ My GPF Website ซึ่ง กบข. ได้รวบรวมหลักสูตรอบรมหัวข้อที่น่าสนใจให้สมาชิกเลือกรับชม อาทิ เทคนิคทวีค่าเงินออมกับ กบข., บริหารเงินดี ชีวีมีสุข, สร้างเงินล้านก่อนอายุ 40, เคล็ด (ไม่) ลับ 3 เรื่องต้องรู้ก่อนลงทุน และวางแผนการออมดี มีแต่ได้ เป็นต้น
สมาชิกที่สนใจสามารถสอบถามข้อมูลเพิ่มเติมได้ที่ GPF Contact Center โทร. 1179 Facebook กบข. หรือ Line กบข. พิมพ์ค้นหาไอดี @gpfcommunity
วันอังคารที่ 9 สิงหาคม 2565
ชัยวุฒิ เตือน ระวัง มิจฉาชีพ TikTok ย้ำ อย่าเชื่อ อย่าโอน
ชัยวุฒิ เตือน ระวัง มิจฉาชีพ TikTok ย้ำ อย่าเชื่อ อย่าโอน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคม(ดีอีเอส) กล่าวถึงปัญหามิจฉาชีพส่งข้อความSMSชวนทำงานผ่านแอปพลิเคชั่นติ๊กต๊อก(TikTok)ว่า ฝากเตือนพี่น้องประชาชนช่วงนี้มีมิจฉาชีพใช้ช่องทางโซเชียลมีเดียรวมถึงSMSต่างๆเข้ามาหลอกลวงพี่น้องประชาชนล่าสุดมิจฉาชีพใช้ผ่านช่องทางTikTokเพื่อให้พี่น้องประชาชนเข้าไปลงทุนอ้างว่ามีผลตอบแทนสูงเกินจริงสุดท้ายก็หลอกลวงนำเงินประชาชนไป ก็อยากเตือนให้ระมัดระวังผู้ที่มาหลอกลวงมักเป็นคนที่เราไม่รู้จักการจะลงทุนผ่านโซเชียลมีเดียควรตรวจสอบว่าบุคคลนั้นมีความน่าเชื่อถือหรือไม่ถ้าอ้างถึงหน่วยงานหรือองค์กรต้องตรวจสอบข้อมูลจากหน่วยงานหรือองค์กรนั้น ถ้าท่านเอาเงินไปให้กับคนที่ท่านไม่รู้จักผ่านโซเชียลมีเดียโอกาสได้คืนน้อยมากส่วนใหญ่เป็นการหลอกลวงยิ่งถ้ามีผลตอบแทนที่สูงเกินจริงหลายเท่าตัวขณะเดียวกันก็เตือนประชาชนให้ระวังการสเเกนผ่านมือถือควรตรวจสอบให้ถูกต้องศึกษารายละเอียดให้ดีก่อนกรอกข้อมูล
ทั้งนี้ใครที่มีปัญหาการถูกหลอกลวงผ่านแอปพลิเคชั่นTikTokหรือโซเชียลมีเดียอื่นๆสามารถร้องเรียนมาได้ที่กระทรวงดิจิทัลเพื่อเศรษฐกิจและสังคมผ่านสายด่วน1212เราจะพยายามแก้ปัญหาให้ทุกท่านให้ดีที่สุดนำผู้กระทำความผิดมาลงโทษ
***************
วันศุกร์ที่ 7 มกราคม 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม สั่งคุมเข้มท่าเรือเกาะสมุย
กำชับมาตรการความปลอดภัยและการป้องกัน COVID-19 สร้างความมั่นใจนักท่องเที่ยว
วันพฤหัสบดีที่ 6 มกราคม 2565 นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่ จ.สุราษฎร์ธานี โดยมีนายศักดาพร รัตนสุภา รองผู้ว่าราชการจังหวัดสุราษฎร์ธานี นายธีระพงศ์ ช่วยชู นายอำเภอเกาะสมุย พ.ต.อ.กิตติพงศ์ ทองทิพย์ รอง ผบก.ภ.จว.สุราษฎร์ธานี พร้อมด้วยหัวหน้าส่วนราชการในพื้นที่ร่วมให้การต้อนรับ ในการตรวจติดตามความพร้อมการปฏิบัติงานของเจ้าหน้าที่ และความพร้อมของท่าเรือเพื่อดูแลนักท่องเที่ยว ดังนี้
​         • รับฟังการบรรยายสรุปภารกิจของสำนักงานเจ้าท่าภูมิภาคสาขาสมุย ในการดูแลนักท่องเที่ยว และมาตรการป้องกัน COVID-19 ณ สำนักงานเจ้าท่าภูมิภาคสาขาเกาะสมุย
​         • จากนั้นเดินทางไปยังท่าเรือซีทรานเฟอร์รี่และท่าเรือราชาเฟอร์รี่ อ.ดอนสัก ซึ่งเป็นท่าเรือให้บริการเรือเฟอร์รี่ข้ามฟากไปยังเกาะสมุยและเกาะพะงัน เพื่อตรวจการปฏิบัติงานของเจ้าหน้าที่ในการดูแลความปลอดภัยและระบบคัดกรองควบคุมการแพร่ระบาด COVID-19 ซึ่งท่าเรือซีทรานเฟอร์รี่ สามารถบรรทุกรถยนต์ได้สูงสุด 90 คัน และจุผู้โดยสารได้ 600 คนต่อเที่ยว มีผู้ใช้บริการเฉลี่ย 1,500 คน/วัน ส่วนท่าเรือราชาเฟอร์รี่บรรทุกได้สูงสุด 80 คัน จุผู้โดยสารได้ 400 คนต่อเที่ยว มีผู้ใช้บริการเฉลี่ย 1,000 คน/วัน
​         จากการตรวจติดตามพบว่าทั้ง 2 ท่าเรือมีมาตรการด้านความปลอดภัยและระบบการคัดกรองที่มีประสิทธิภาพ แต่อย่างไรก็ตามเพื่อความไม่ประมาทท่านรัฐมนตรีช่วยฯ ได้สั่งกำชับให้สำนักงานเจ้าท่าภูมิภาคฯ ตรวจสอบความปลอดภัยของเรือ ท่าเทียบเรืออย่างต่อเนื่อง พร้อมจัดเจ้าหน้าที่ประจำท่าเรือตลอดเวลา รวมทั้งให้เข้มงวดมาตรการป้องกันการแพร่ระบาดของโรค COVID-19 อย่างเคร่งครัด
วันพฤหัสบดีที่ 7 เมษายน 2565
บขส. จัดกิจกรรม “Bor Kor Sor Big Cleaning Day” ทำความสะอาดสถานีขนส่งทั่วประเทศ
เตรียมความพร้อมรองรับการเดินทางของประชาชนในช่วงเทศกาลสงกรานต์ 2565
นายสรพงศ์ ไพฑูรย์พงษ์ รองปลัดกระทรวงคมนาคม ในฐานะประธานกรรมการ บริษัท ขนส่ง จำกัด เป็นประธานเปิดกิจกรรม “Bor Kor Sor Big Cleaning Day” โดยมี นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด พร้อมด้วยคณะผู้บริหาร พนักงาน และจิตอาสา 904 เข้าร่วมกิจกรรม ในวันที่ 7 เมษายน 2565 ณ สถานีขนส่งผู้โดยสารกรุงเทพ (จตุจักร)
นายสรพงศ์ ไพฑูรย์พงษ์ กล่าวว่า กระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม มีความห่วงใยประชาชนจึงได้กำชับให้ทุกหน่วยงานมีการเตรียมความพร้อมอำนวยความสะดวกและความปลอดภัย เพื่อรองรับการเดินทางของประชาชนในช่วงเทศกาลสงกรานต์ 2565 ไม่ให้เกิดความแออัดซึ่งคณะกรรมการ บริษัท ขนส่ง จำกัด ได้ให้นโยบายว่า ให้ บริษัท ขนส่ง จำกัด (บขส.) จัดรถโดยสารให้เพียงพอกับความต้องการ และให้คุมเข้มเรื่องความปลอดภัยของรถโดยสาร ต้องมีการตรวจสภาพให้พร้อมใช้งาน และพนักงานขับรถต้องมีผลตรวจแอลกอฮอล์และสารเสพติดเป็นศูนย์ รวมทั้งขอความร่วมมือเจ้าหน้าที่และผู้ใช้บริการ ปฏิบัติตามมาตรการสาธารณสุขอย่างเคร่งครัด เมื่อเข้าใช้สถานีขนส่งและรถโดยสารเพื่อควบคุมและป้องกันการแพร่ระบาดของเชื้อไวรัส COVID-19
นายสัญลักข์ ปัญวัฒนลิขิต กล่าวว่า บขส. ได้จัดกิจกรรม “Bor Kor Sor Big Cleaning Day” อย่างต่อเนื่อง ก่อนเข้าสู่ช่วงเทศกาลสำคัญ เช่น เทศกาลปีใหม่ และสงกรานต์ เพื่อเตรียมความพร้อมรองรับการเดินทางของประชาชนซึ่งในการจัดกิจกรรมวันนี้ มีพนักงานจิตอาสา บขส. จิตอาสา 904 แม่บ้าน ร่วมกันเช็ดทำความสะอาดสถานีขนส่งผู้โดยสารพร้อมกัน ณ สถานีขนส่งและสถานีเดินรถของ บขส. ทั่วประเทศ
นอกจากนี้ บขส. ยังได้รับการสนับสนุนจากกรมควบคุมโรค กระทรวงสาธารณสุขนำทีมเจ้าหน้าที่ ตั้งจุดตรวจคัดกรอง หาเชื้อ COVID-19 ให้กับพนักงานและประชาชน โดยไม่เสียค่าใช้จ่าย ตั้งแต่วันที่ 7 - 10 เมษายน เวลา 09.00 น. ถึงเวลา 15.00 น. บริเวณประตูทางเข้าชั้น 3 ด้านทิศเหนือ ณ สถานีขนส่งผู้โดยสารกรุงเทพ (จตุจักร) สำหรับการเดินทางในช่วงเทศกาลสงกรานต์ 2565 บขส. คาดการณ์ว่า ในวันที่ 11 - 12 เมษายน 2565 จะมีผู้โดยสารเดินทางใช้บริการสูงสุดเฉลี่ยวันละ 40,000 คน ใช้รถโดยสาร (บขส. รถร่วม และรถตู้) เฉลี่ยวันละ 3,700 เที่ยว ซึ่ง บขส. ได้เตรียมรถโดยสารไม่ประจำทางมาวิ่งเสริมเที่ยววิ่ง ประมาณ 700 คัน เพื่อป้องกันปัญหาผู้โดยสารตกค้าง อย่างไรก็ดีประชาชนยังสามารถจองตั๋วโดยสารล่วงหน้าได้ ผ่านทางแอปพลิเคชัน E-Ticket Website บขส. และที่ช่องขายตั๋วของ บขส. ทั่วประเทศ สอบถามข้อมูลเพิ่มเติมโทร Call Center 1490 เรียก บขส. ตลอด 24 ชั่วโมง
วันอังคารที่ 15 มีนาคม 2565
​รัฐมนตรีฯ สุริยะ ให้เอกอัครราชทูตวิสามัญผู้มีอำนาจเต็มแห่งสาธารณรัฐเคนยาประจำประเทศไทย เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายคิปทิเนสส์ ลินด์ซีย์ คิมโวเล เอกอัครราชทูตวิสามัญผู้มีอำนาจเต็มแห่งสาธารณรัฐเคนยาประจำประเทศไทย เข้าพบ
รัฐมนตรีฯ สุริยะ ให้เอกอัครราชทูตวิสามัญผู้มีอำนาจเต็มแห่งสาธารณรัฐเคนยาประจำประเทศไทย เข้าพบ
วันนี้ (15 มีนาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายคิปทิเนสส์ ลินด์ซีย์ คิมโวเล (H.E.Mr.Kiptiness Lindsay Kimwole) เอกอัครราชทูตวิสามัญผู้มีอำนาจเต็มแห่งสาธารณรัฐเคนยาประจำประเทศไทย เข้าพบ เพื่อเยี่ยมคารวะและแนะนำตัวในโอกาสเข้ารับหน้าที่ พร้อมหารือ แลกเปลี่ยนความคิดเห็นเกี่ยวกับภาพรวมด้านเศรษฐกิจ อุตสาหกรรม การค้า การลงทุน ความสัมพันธ์และความร่วมมือระหว่างไทย-เคนยา โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม ร่วมหารือ ณ ห้องรับรอง ชั้น 1 อาคารสำนักงานปลัดกระทรวงอุตสาหกรรม
วันพฤหัสบดีที่ 16 ธันวาคม 2564
​รองโฆษกรัฐบาลเผย "นายกฯ"  ขอบคุณคนไทย สมัครใจฉีดวัคซีนใกล้แตะ 100 ล้านโดส ตามเป้าหมายที่กำหนด ทุกฝ่ายร่วมกันจัดฉีดประชากรเข้าถึงยาก
​รองโฆษกรัฐบาลเผย "นายกฯ"  ขอบคุณคนไทย สมัครใจฉีดวัคซีนใกล้แตะ 100 ล้านโดส ตามเป้าหมายที่กำหนด ทุกฝ่ายร่วมกันจัดฉีดประชากรเข้าถึงยาก
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยแนวทางการเร่งรัดฉีดวัคซีนโควิด – 19 ของประเทศไทย ตามข้อสั่งการของพลเอกประยุทธ์ จันทร์โอชา นายกรัฐมนตรีที่ติดตามความคืบหน้าการฉีดวัคซีนให้แก่ประชาชนอย่างใกล้ชิด โดยให้ทุกจังหวัดรวมทั้งกรุงเทพมหานคร จัดบริการฉีดวัคซีนเชิงรุกให้แก่ประชาชนทุกกลุ่มทั้งสัญชาติไทยและมิใช่สัญชาติไทย พร้อมทั้งประชาสัมพันธ์เชิญชวนผู้ที่ยังไม่ได้รับวัคซีนให้เข้ารับวัคซีนโดยเร็ว เน้นการฉีดวัคซีนกลุ่มเป้าหมายที่เข้าถึงได้ยาก เช่น แรงงานประมง ผู้ป่วยติดเตียง ผู้ที่อยู่ในถิ่นทุรกันดาร แรงงานตามแนวชายแดน โดยมอบหมายให้ สสจ. กทม. ประสานหน่วยงานผู้รับผิดชอบและภาคีเครือข่าย อีกทั้งจัดให้มีการบริการฉีดวัคซีนเคลื่อนที่ หรือจัดรณรงค์เร่งการฉีดวัคซีน รวมทั้งการฉืดวัคซืนเข็มกระตุ้นเพื่อให้ครอบคลุมประชาชนทุกกลุ่มด้วย
รองโฆษกฯ ยังเผยถึงแนวทางบริหารจัดการฉีดวัคซีนในกลุ่มประชากรที่เข้าถึงยาก มอบหมายให้แต่ละหน่วยงานร่วมกับคณะกรรมการโรคติดต่อจังหวัด ร่วมกันบริหารจัดการให้เหมาะสมกับแต่ละพื้นที่ ดังนี้
1) แรงงานภาคประมง จังหวัดชายทะเล (จังหวัดชายทะเล 21 จังหวัด) มอบ ศร.ชล.
2) คนประจำเรือไทย หรือผู้ปฏิบัติงานบนเรือไทย ณ บริเวณท่าเรือในพื้นที่จังหวัดต่าง ๆ (จังหวัดชายทะเล 21 จังหวัด) มอบ กรมเจ้าท่า กระทรวงคมนาคม
3) แรงงานต่างด้าวในสถานประกอบการ บ้านนายจ้างที่ทั้งขึ้นทะเบียนและไม่ขึ้นทะเบียน มอบ กอ.รมน. กระทรวงแรงงาน กระทรวงมหาดไทย
4) แรงงานต่างด้าว ตามชายแดนไทย มอบ กระทรวงมหาดไทย กระทรวงการต่างประเทศ
5) ผู้หนีภัยในพื้นที่พักพิงสำหรับผู้หนีภัยจากการสู้รบ ราชบุรี กาญจนบุรี แม่ฮ่องสอน ตาก มอบกระทรวงมหาดไทย
6) กลุ่มประชากรอื่น ๆ ที่ไม่ใช่สัญชาติไทยทั้งหมด ในทุกจังหวัด มอบกระทรวงมหาดไทย
สำหรับตัวเลขการฉีดวัคซีนโควิด-19 ในประเทศไทย ข้อมูลล่าสุดจากหมอพร้อม ณ วันที่ 15 ธ.ค. 64 ยอดสะสม 98.5 ล้านเข็ม แบ่งเป็น เข็ม 1 สะสม 50.2 ล้านเข็ม เข็ม 2 สะสม 43.8 ล้านเข็ม และเข็ม 3 สะสม 4.5 ล้านเข็ม
"นายกรัฐมนตรีขอบคุณพี่น้องประชาชนที่ร่วมมือกันฉีดวัคซีนด้วยความสมัครใจ นอกจากท่านจะป้องกันตนเองและยังมีส่วนกับรัฐบาลในการควบคุมป้องกันการแพร่ระบาดของไวรัสโควิด – 19 ด้วย ซึ่งนายกรัฐมนตรียังมั่นใจว่า ไทยจะบรรลุเป้าหมายที่รัฐบาลกำหนดให้ได้ 100 ล้านโดสภายในปีนี้ นอกจากนี้ ยังขอให้ผู้ที่ถึงเวลาที่กำหนด เข้ารับการฉืดวัคซืนเข็มกระตุ้นด้วย เพื่อทุกคนจะผ่านวิกฤตนี้ไปได้ด้วยกัน" นางสาวรัชดา กล่าว
....................................
วันพฤหัสบดีที่ 11 พฤศจิกายน 2564
สถาบันการบินพลเรือน เปิดรับสมัครเข้าศึกษา ประจำปีการศึกษา 2565
หลักสูตรนายช่างภาคพื้นดิน (Aircraft Maintenance Engineer license Course : AMEL)
สถาบันการบินพลเรือน รัฐวิสาหกิจสังกัดกระทรวงคมนาคม เปิดรับสมัครเข้าศึกษาหลักสูตรนายช่างภาคพื้นดิน (Aircraft Maintenance Engineer license Course : AMEL) ประจำปีการศึกษา 2565 ประกอบด้วย
-สาขาวิชาช่างเครื่องบิน วิชาเอกเครื่องยนต์แก๊สเทอร์ไบน์ (Aeroplane Mechanic - B1.1, B1.2)
- สาขาวิชาช่างเอวิโอนิกส์ (Avionic Mechanic - B2)
โดยมีรายละเอียดการรับสมัคร ดังนี้
- รอบแฟ้มสะสมผลงาน Portfolio (ตั้งแต่วันที่ 1 พฤศจิกายน - 13 ธันวาคม 2564)
- รอบโควตา Quota (ตั้งแต่วันที่ 15 ธันวาคม 2564 - 25 กุมภาพันธ์ 2565)
- รอบรับตรง (ตั้งแต่วันที่ 1 พฤศจิกายน 2564 - 29 เมษายน 2565)
ผู้สนใจสามารถสมัครได้ที่ https://reg.catc.or.th/registrar/apphome.asp
สอบถามรายละเอียดเพิ่มเติมได้ที่เว็บไซต์ www.catc.or.th และ Facebook: catcthailand หรือหมายเลขโทรศัพท์ 0 2272 5741-4 ต่อ 8551, 8552, 8221, 8211
วันจันทร์ที่ 5 กรกฎาคม 2564
ไม่เลื่อน! “คนละครึ่งเฟส 3 – ยิ่งใช้ยิ่งได้” เริ่มใช้จ่าย 1 ก.ค. นี้
....
ได้ข้อสรุปเป็นที่เรียบร้อย ภายหลังการประชุมคณะกรรมการบริหารเศรษฐกิจในช่วงสถานการณ์ โควิด-19 หรือ (ศบศ.) ยืนยันว่า มาตรการ “ยิ่งใช้ยิ่งได้” และ “คนละครึ่งเฟส 3” ยังดำเนินต่อไปตามกำหนดเดิม ไม่มีการเลื่อนแต่อย่างใด โดยจะเริ่มใช้สิทธิได้ตั้งแต่วันที่ 1 ก.ค. - 31 ธ.ค. 64
.
สำหรับมาตรการคนละครึ่งเฟส 3 กระทรวงการคลังจะโอนเงินเข้าแอปพลิเคชันเป๋าตังให้ผู้ได้สิทธิในวันที่ 1 ก.ค. 64 วงเงิน 1,500 บาท และวันที่ 1 ต.ค. 64 วงเงิน 1,500 บาท รวม 3,000 บาทตลอดโครงการ โดยรัฐบาลจะสมทบค่าใช้จ่ายให้ 50% แต่ไม่เกิน 150 บาทต่อวัน ซึ่งวงเงินที่เหลือในแค่ละวันสามารถทบไปใช้ได้จนสิ้นสุดมาตรการ ขณะนี้ ยังคงเหลือสิทธิกว่า 2.5 ล้านสิทธิ จากทั้งหมด 31 ล้านสิทธิ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 17 ธันวาคม 2564
ปลัดฯ บุญชอบ เน้นย้ำ ให้ข้าราชการใหม่กระทรวงแรงงานปฏิบัติหน้าที่เพื่อประชาชนอย่างเต็มที่ บนพื้นฐานความถูกต้อง มุ่งผลสัมฤทธิ์ของงานเป็นสำคัญ
. .
วันที่ 17 ธันวาคม 2564 นายบุญชอบ สุทธมนัสวงษ์ ปลัดกระทรวงแรงงาน เป็นประธานในพิธีปิดฝึกอบรมหลักสูตรพัฒนาข้าราชการบรรจุใหม่ของกระทรวงแรงงาน รุ่นที่ 29 เพื่อปลูกฝังปรัชญาการเป็นข้าราชการที่ดี เสริมสร้างสมรรถนะ ทักษะที่จำเป็นสำหรับการปฏิบัติราชการ ส่งเสริมคุณธรรม จริยธรรม และการพัฒนาเครือข่ายในการทำงาน ณ ห้องประชุมกองบริหารทรัพยากรบุคคล ชั้น 10 กระทรวงแรงงาน
นายบุญชอบ กล่าวว่า ข้าราชการบรรจุใหม่ทุกคนในที่นี้ จะเป็นทรัพยากรบุคคลที่มีคุณค่าและเป็นอนาคตของกระทรวงแรงงาน ขอให้ปฏิบัติหน้าที่เพื่อประชาชนอย่างเต็มที่ บนพื้นฐานความถูกต้อง และขอย้ำให้ทุกคนจงตระหนักถึงความสำคัญของบทบาทหน้าที่รับผิดชอบในฐานะข้าราชการที่ดี มีคุณธรรม จริยธรรม เป็นข้าราชการรุ่นใหม่ที่ใฝ่เรียนรู้ มุ่งมั่นพัฒนาตัวเองให้ทันยุคทันสมัย รู้เท่าทันการเปลี่ยนแปลงของโลก รวมทั้งมีความสามารถนำเทคโนโลยีใหม่ ๆ มาประยุกต์ใช้และสร้างสรรค์นวัตกรรมที่เป็นประโยชน์ต่อการพัฒนางานของหน่วยงานให้มีประสิทธิภาพยิ่งขึ้น
ปลัดกระทรวงแรงงาน กล่าวเพิ่มเติมว่า การเป็นข้าราชการที่ดีควรมีทั้งความรู้และความสามารถเพื่อประโยชน์สุขของประชาชนและประเทศชาติ และขออำนวยพรเพื่อเป็นสิริมงคลแก่ข้าราชการรุ่นใหม่ทุกคนให้ประสบความสำเร็จและทำงานได้อย่างมีประสิทธิภาพ หวังว่าข้าราชการบรรจุใหม่ของกระทรวงแรงงานทุกคน จะมุ่งมั่นปฏิบัติตนเป็นข้าราชการที่ดี ปฏิบัติหน้าที่เพื่อประโยชน์สุขของประชาชนและประเทศชาติต่อไป
วันอาทิตย์ที่ 19 มิถุนายน 2565
โฆษกรัฐบาลสวนฝ่ายค้านโวมีข้อมูลเด็ดใช้ซักฟอกชนิดที่นายกฯ คาดไม่ถึง เชื่อแค่พูดเพื่อเป็นสีสัน
โฆษกรัฐบาลสวนฝ่ายค้านโวมีข้อมูลเด็ดใช้ซักฟอกชนิดที่นายกฯ คาดไม่ถึง เชื่อแค่พูดเพื่อเป็นสีสัน หวังกวาดคะแนนเลือกตั้งซ่อมให้ผู้สมัครตัวเอง อัดเพื่อไทย ปิดหูปิดตาตัวเองมา 8 ปีถึงไม่เห็นผลงานรัฐบาล ย้อนดึงแกนนำเสื้อแดงร่วมพรรคอีกรอบ ทำเพื่อประชาชน
วันนี้ 19 มิ.ย. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่ พล.ต.อ.เสรีพิศุทธ์ เตมียเวส หัวหน้าพรรคเสรีรวมไทยระบุว่า ขอให้ชาวบ้านจับตาการอภิปรายไม่ไว้วางใจครั้งนี้ให้ดี เพราะจะมีการเปิดเผยข้อมูลที่ พล.อ.ประยุทธ์ จันทร์โอชา นายกฯ และรมว.กลาโหม เองก็คาดไม่ถึงว่าจะมีเรื่องแบบนี้อยู่ในยุคของท่านว่า เข้าใจได้ว่า พล.ต.อ.เสรีพิศุทธ์ลงพื้นที่ช่วยผู้สมัคร ส.ส.ของพรรคตัวเองหาเสียงเลือกตั้งซ่อม ส.ส.เขต 4 ลำปาง จึงพยายามคุยโวไว้ก่อนว่ามีข้อมูลอย่างนั้นอย่างนี้ เพื่อหวังจะให้ชาวลำปางเลือกผู้สมัครของพรรคตัวเอง หลังจากที่พ่ายแพ้ย่อยยับมาแล้วไม่รู้กี่สนาม อย่างไรก็ตาม หาก พล.ต.อ.เสรีพิศุทธ์มีข้อมูลเด็ดจริงก็ขอให้นำมาอภิปรายในสภาฯ หากพบว่ามีข้อเท็จจริงหรือหลักฐานที่เชื่อถือได้ รัฐบาลก็พร้อมนำไปตรวจสอบและขยายผลต่อไปอยู่แล้ว กลัวอย่างเดียวว่า พล.ต.อ.เสรีพิศุทธ์อย่าอภิปรายแต่เรื่องเดิมๆ ที่สภาฯ ไม่อนุญาต แต่ก็ยังจะดันทุรังพูดจนถูกปิดไมค์หรือเชิญออกจากห้องประชุมสภาฯ แล้วก็มาอ้างที่หลังว่าเสียดายข้อมูลเด็ดที่ไม่ได้อภิปราย ทั้งๆ ที่ทำตัวเองแท้ๆ เพราะจะถูกมองว่าไม่มีข้อมูลเด็ดจริงจึงต้องหาวิธีเอาตัวรอดได้
ส่วนกรณีที่พรรคเพื่อไทยระบุว่า ประชาชนทนไม่ไหวแล้วกับสถานการณ์และเศรษฐกิจในปัจจุบัน ตลอด 8 ปีที่ผ่านมาไม่ได้ทำดีอะไรให้กับประเทศ ประชาชนอยากให้ประเทศชาติไปข้างหน้านั้น นายธนกร กล่าวว่า พรรคเพื่อไทยควรย้อนดูตัวเองด้วยว่า ที่ประเทศไทยต้องเจอกับสถานการณ์และเศรษฐกิจอย่างทุกวันนี้ เพราะรัฐบาลไหนทุจริตคอรัปชั่นมโหฬารชนิดที่อดีตนายกฯ ต้องหนีออกนอกประเทศ อดีตรัฐมนตรีต้องติดคุกไม่รู้กี่คนต่อกี่คน หาก 8 ปีที่ผ่านมาท่านนายกฯ ไม่เข้ามาแก้ไขปัญหาเหล่านี้ วันนี้ประเทศคงจะแบ่งสีแบ่งฝ่ายกันอีกนาน ประเทศคงจะถูกการทุจริตกัดกร่อนพรุนยิ่งกว่าบ้านถูกปลวกแทะไปนานแล้ว หรือที่ผ่านมาพรรคเพื่อไทยมัวแต่สนใจว่าจะต้องช่วยใครคนใดคนหนึ่งให้ได้ ไม่ว่าจะด้วยวิธีไหนใช่หรือไม่ ถึงไม่เห็นว่าวันนี้หลายนโยบายของรัฐบาลถูกใจประชาชนจนประชาชนต่างเรียกร้องให้ออกนโยบายช่วยเหลือเพิ่มมาแล้วหลายต่อหลายครั้ง หรือว่าพรรคเพื่อไทยทำใจไม่ได้ที่เห็นว่าประชาชนเริ่มสนใจนโยบายของรัฐบาลมากขึ้น จึงกลัวว่าคะแนนนิยมของตัวเองจะตกลง อย่างไรก็ตาม อยากให้พรรคเพื่อไทยย้อนถามตัวเองก่อนว่า การเชิญชวนแกนนำคนเสื้อแดงกลับมาร่วมงานกับพรรคอย่างออกหน้าออกตาอีกครั้งนั้น เป็นการทำเพื่อช่วยแก้ปัญหาความเดือดร้อนของประชาชนจริงหรือไม่ หรือกำลังทำเพื่อใครหรือไม่ ทั้งนี้ อยากเตือนคนเสื้อแดงว่า ขอให้ย้อนดูอดีตนายกฯ ท่านหนึ่งเป็นตัวอย่างให้ดี ที่ท่านเชื่อคำกล่อมว่าจะได้กลับมาเป็นนายกฯ รอบที่ 2 แต่สุดท้ายก็ถูกหักหลังอย่างเจ็บปวด จนต้องเดินออกจากสภาฯ กลับบ้านอย่างเดียวดาย วันนี้ประเทศก้าวข้ามความขัดแย้งของคนในชาติมานานแล้ว อย่ากลับไปจุดเดิมอีกเลย
//////
วันพุธที่ 24 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจำวันที่ 24 พฤศจิกายน 2564 เวลา 08.30 น. ไม่สามารถสัญจรผ่านได้ 1 สายทาง และสัญจรผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 24 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ไม่สามารถสัญจรผ่านได้ 1 สายทาง และสามารถสัญจรผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสำนักบำรุงทาง รายงานถึงสถานการณ์อุทกภัยประจำวันที่ 24 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ได้แก่ พระนครศรีอยุธยา ร้อยเอ็ด สุพรรณบุรี และนครปฐม ไม่สามารถสัญจรผ่านได้ 1 สายทาง ได้แก่ สายทาง รอ.033 ถนนเชิงลาดสะพานข้ามลำน้ำชี สะพานคุยโพธิ์ - หนองแก่ง อำเภอโพธิ์ชัย จังหวัดร้อยเอ็ด น้ำท่วมสูง 50 เซนติเมตร (ช่วง กม. ที่ 2+065 - 3+490) และสามารถสัญจรผ่านได้ 6 สายทาง ดังนี้
1. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อำเภอลาดบัวหลวง และเสนา จังหวัดพระนครศรีอยุธยา น้ำท่วมสูง 25 เซนติเมตร (ช่วง กม. ที่ 0+000 - 7+250)
2. สายทาง อย.3049 แยก ทล.340 (กม. ที่ 55+900) - บ้านบางตาเถร อำเภอลาดบัวหลวง จังหวัดพระนครศรีอยุธยา น้ำท่วมสูง 30 เซนติเมตร (ช่วง กม. ที่ 0+000 - 8+530)
3. สายทาง สพ.4100 แยก ทล.3422 (กม. ที่ 27+020) - บ้านสองพี่น้อง อำเภอสองพี่น้อง จังหวัดสุพรรณบุรี น้ำท่วม 30 เซนติเมตร (ช่วง กม. ที่ 1+800 - 2+000)
4. สายทาง สพ.005 สะพานบางแม่หม้าย - บางเลน อำเภอบางปลาม้า จังหวัดสุพรรณบุรี น้ำท่วม 15 เซนติเมตร (ช่วง กม. ที่ 0+100 - 0+800)
5. สายทาง สพ.014 สะพานบางซอ อำเภอสองพี่น้อง จังหวัดสุพรรณบุรี น้ำท่วม 5 เซนติเมตร (ช่วง กม. ที่ 0+000 - 0+250)
6. สายทาง นฐ.058 สะพานบางไผ่นารถข้ามแม่น้ำท่าจีน อำเภอบางเลน จังหวัดนครปฐม น้ำท่วม 5 เซนติเมตร (ช่วง กม. ที่ 0+000 - 0+363)
ทั้งนี้ ทช. ได้ติดตั้งป้ายเตือนประชาชน เตรียมความพร้อมบุคลากร เครื่องมือและเครื่องจักร เร่งเข้าซ่อมแซมฟื้นฟูสายทางที่ประสบอุทกภัยทันทีหลังน้ำลด เพื่อบรรเทาความเดือดร้อนให้กับประชาชน พร้อมทั้งติดตามสถานการณ์อย่างใกล้ชิด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
วันพฤหัสบดีที่ 18 สิงหาคม 2565
รัฐบาลเดินหน้าพัฒนาการเกษตรพื้นที่EEC ตั้งเป้ารายได้เกษตรกรในพื้นที่ โตร้อยละ 6.5 ต่อปี
รัฐบาลเดินหน้าพัฒนาการเกษตรพื้นที่EEC ตั้งเป้ารายได้เกษตรกรในพื้นที่ โตร้อยละ 6.5 ต่อปี
วันนี้ (18 สิงหาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า การขับเคลื่อนเขตพัฒนาพิเศษภาคตะวันออก (EEC) เพื่อเป็นพื้นที่ต้นแบบที่มีการพัฒนาเศรษฐกิจ สังคม และสิ่งแวดล้อมอย่างเป็นระบบนำไปสู่การขยายตัวทางเศรษฐกิจของประเทศ เพิ่มขีดความสามารถในการแข่งขันเพียงพอที่จะก้าวข้ามกับดักรายได้ปานกลางสู่การเป็นประเทศพัฒนาแล้วภายในปี 2575 ทั้งนี้ แนวทางในการพัฒนา มิได้จำกัดอยู่ที่ภาคอุตสาหกรรมและภาคการบริการเท่านั้น แต่รวมถึงภาคการเกษตรด้วย ซึ่งครม.ได้เห็นชอบ แผนพัฒนาการเกษตรในพื้นที่อีอีซี (พ.ศ.2566-2570) เป้าหมายยกระดับภาคการเกษตรโดยใช้เทคโนโลยีให้ผลการผลิตสูงขึ้น เข้าถึงตลาดสินค้ามูลค่าสูง ยกระดับรายได้เกษตรกรให้เทียบเท่าภาคอุตสาหกรรมและบริการ พัฒนาพื้นที่กลุ่มคลัสตอร์ทางการเกษตรที่มีศักยภาพตามความต้องการของตลาด ประกอบด้วย 5 คลัสเตอร์ คือ ผลไม้ประมง เกษตรมูลค่าสูง พืชสมุนไพร และพืชสำหรับอุตสาหกรรมชีวภาพ โดยคาดหวังอัตราการขยายตัวมูลค่าผลผลติมวลรวมภาคเกษตรของอีอีซี ร้อยละ 3.5 ต่อปี และอัตราการขยายตัวรายได้เกษตรต่อแรงงานเกษตรของอีอีซี ร้อยละ 6.5 ต่อปี
สำหรับการส่งเสริมการปลูกพืชสมุนไพรสอดรับนโยบายรัฐบาลที่ตั้งเป้าให้ประเทศสู่เป็นศูนย์กลางการผลิตพืชสมุนไพร กระทรวงเกษตรและสหกรณ์ โดยสำนักงานการปฏิรูปที่ดินเพื่อเกษตรกรรม (ส.ป.ก.) ได้ลงนามความร่วมมือกับ สำนักงานคณะกรรมการนโยบายเขตพัฒนาพิเศษภาคตะวันออก (สกพอ.) พัฒนาพืชสมุนไพรครบวงจรในเขตปฏิรูปที่ดิน มีกฎหมายรองรับ สร้างวิสาหกิจชุมชนที่มีความพร้อมนำเทคโนโลยีมาใช้ สร้างเครือข่ายงานวิจัย พัฒนาสินค้าสมุนไพรให้ตรงตามความต้องการตลาด ขณะนี้ อยู่ระหว่างการพัฒนาสารสกัดและผลิตภัณฑ์จากพืชสมุนไพร ได้แก่ ฟ้าทะลายโจร ขมิ้นชัน ไพล ว่านนางคำและขิง และเพิ่มมูลค่าเปลือกทุเรียนมังคุดและเงาะ โดยวิธีสกัดสารออกฤทธิ์สำคัญสามารถต่อยอดเป็นผลิตภัณฑ์สำหรับอุตสาหกรรมเครื่องสำอาง เวชสำอาง และผลิตภัณฑ์เสริมอาหาร
นางสาวรัชดา กล่าวต่อถึงกลุ่มสินค้าผลไม้ ทางสกพอ. และบริษัท ปตท. ได้ร่วมกันดำเนินโครงการระเบียงผลไม้ภาคตะวันออก Eastern Fruit Corridor : EFC) ซึ่งคือโครงการลงทุนตลาดกลางผลไม้และดิจิตอลแพลตฟอร์ม ครอบคลุมการบริหารจัดการกระบวนการผลิต การทำแพลตฟอร์ม e-commerce และ e- auction การรับรองมาตรฐานเพื่อรองรับการซื้อขายกับต่างประเทศ พร้อมทั้งระบบการขนส่งสินค้าโดยกำหนดพื้นที่ตั้งโรงงานซึ่งมีขนาดห้องเย็นจุผลไม้ได้ถึง 10,000 ตันอยู่บริเวณใกล้แหล่งปลูกทุเรียน เพื่อเป็นกลไกในการรักษาสมดุลย์ด้านราคาของตลาดผลไม้ (ทุเรียน) อย่างยังยืนคาด ว่าจะเปิดดำเนินการในเดือนธันวาคมปีนี้ 2565
“รัฐบาลมีเป้าหมายที่จะพัฒนาภาคการเกษตรให้มีรายได้เทียบเท่าภาคอุตสาหกรรมและบริการ ซึ่งนายกรัฐมนตรี พลเอก ประยุทธ์ จันทร์โอชา ต้องการให้พื้นที่ EEC เป็นต้นแบบการพัฒนาด้านการเกษตรสมัยใหม่ของประเทศ ตามกรอบแนวคิดตลาดนาการผลิต และการขับเคลื่อนด้วยเทคโนโลยี เพื่อแก้ปัญหารากเหง้าการเกษตร โดยสนับสนุนการพัฒนาคลัสเตอร์สินค้าสาคัญ ได้แก่ ผลไม้ ประมง พืชสาหรับอุตสาหกรรมชีวภาพ พืชสมุนไพร และสินค้าเกษตรมูลค่าสูง เพื่อเชื่อมโยงอุตสาหกรรม S-Curve และ New S-Curve ต่อไป” นางสาว รัชดา กล่าว
..............................
วันจันทร์ที่ 1 สิงหาคม 2565
ครม. ไฟเขียว ธ.ออมสิน ปล่อย “สินเชื่อดอกเบี้ยต่ำ (Soft Loan)” ช่วยเหลือผู้ประกอบการธุรกิจโรงแรม วงเงิน 5,000 ลบ.
.....
ที่ประชุม ครม. (26 ก.ค. 65) เห็นชอบโครงการสินเชื่อดอกเบี้ยต่ำ (Soft Loan) Re-Open ธุรกิจโรงแรมและ Supply Chain ของโรงแรม วงเงินโครงการ 5,000 ล้านบาท เพื่อช่วยเหลือผู้ประกอบการ SMEs ในธุรกิจโรงแรมและสาขาธุรกิจที่เกี่ยวเนื่อง (Supply Chain) ที่ได้รับผลกระทบจากสถานการณ์โควิด-19
.
มาตรการดังกล่าวจะส่งผลให้ผู้ประกอบการมีสภาพคล่องที่เพียงพอ เพื่อนำเงินไปปรับปรุงซ่อมแซมสถานประกอบกิจการ หรือลงทุนในอุปกรณ์ต่าง ๆ เช่น เครื่องอบผ้า เครื่องปรับอากาศ เครื่องซักผ้าอุตสาหกรรม เป็นต้น
.
โดยธนาคารออมสินจะให้สินเชื่อโดยตรงกับผู้ประกอบการ วงเงินสินเชื่อไม่เกินรายละ 5 ล้านบาท ระยะเวลากู้ไม่เกิน 7 ปี ระยะเวลาปลอดชำระเงินต้นไม่เกิน 2 ปี กรณีที่มีระยะเวลาการกู้ตั้งแต่ 2 ปีขึ้นไป อัตราดอกเบี้ยปีที่ 1 - 2 ร้อยละ 1.99 ต่อปี, ปีที่ 3-7 อัตราดอกเบี้ยเป็นไปตามที่ธนาคารกำหนด มีหลักทรัพย์ค้ำประกันเต็มวงเงิน หรือหลักทรัพย์ค้ำประกันร่วมกับ บสย. หรือ บสย. ค้ำประกันเต็มวงเงิน ระยะเวลาการขอยื่นสินเชื่อเริ่มตั้งแต่วันที่ ครม. มีมติเห็นชอบ - 30 ก.ย. 65 หรือจนกว่าวงเงินสินเชื่อในโครงการจะหมด
.
อ่านเพิ่มเติม คลิกhttps://www.thaigov.go.th/news/contents/details/57281
#ไทยคู่ฟ้า#ร่วมต้านโควิด19
-------------------
วันอังคารที่ 3 พฤษภาคม 2565
ไทยเตรียมจัดแข่งขัน “โมโต จีพี” สนามที่ 18 (30 ก.ย. - 2 ต.ค. 65) กระตุ้นการท่องเที่ยว ขับเคลื่อนเศรษฐกิจประเทศ
.....
กระทรวงสาธารณสุข เผยว่า ประเทศไทยว่างเว้นการจัดการแข่งขัน รายการ "โมโต จีพี" เป็นเวลา 2 ปีแล้ว บวกกับภาพรวมสถานการณ์การแพร่ระบาดของโรคโควิด-19 ในปัจจุบัน มีแนวโน้มที่ดีขึ้น เนื่องจากประชาชนในประเทศได้รับการฉีดวัคซีนแล้วก็ว่า 80% เข็มกระตุ้นกว่า 36%
.
ดังนั้น คณะกรรมการอำนวยการจัดการแข่งขันรถจักรยานยนต์ชิงแชมป์โลก รายการ โมโต จีพี ประจำปี 64 - 69 (6 ปี) จึงเห็นควรให้มีการจัดการแข่งขันรถจักรยานยนต์ชิงแชมป์โลกรายการดังกล่าวในปีนี้
.
ทั้งนี้ จากผลสำเร็จเมื่อปี 62 พบว่า มีนักท่องเที่ยวเดินทางเข้ารับชมการแข่งขันกว่า 50,000 คน และเดินทางท่องเที่ยวต่อในประเทศเมื่อจบการแข่งขัน สร้างเงินหมุนเวียนในระบบเศรษฐกิจโดยรวมกว่า 4,000 ล้านบาท
.
สำหรับมาตรการป้องกันควบคุมโรคโควิด 19 นั้น จะดำเนินงานตามประกาศและข้อกำหนดของคณะกรรมการควบคุมโรคติดต่อ จ.บุรีรัมย์
.
ส่วนมาตรการในการเดินทางเข้าประเทศของผู้เข้าร่วมแข่งขัน ผู้ที่เกี่ยวข้องและนักท่องเที่ยว ให้เป็นไปตามสถานการณ์และประกาศของ ศบค. ย้ำว่า ผู้ที่เดินทางเข้าประเทศต้องได้รับการฉีดวัคซีนโควิด-19 แล้วอย่างน้อย 3 เข็ม
#ไทยคู่ฟ้า#ร่วมต้านโควิด19
-------------------
วันจันทร์ที่ 9 พฤษภาคม 2565
สำนักงานสลากฯ จัดประชุมเพื่อคัดเลือกตัวแทนจำหน่ายโครงการสลาก 80 ภาคเหนือ
สำนักงานสลากกินแบ่งรัฐบาลประชุมชี้แจงหลักเกณฑ์และเงื่อนไขให้กับตัวแทนจำหน่ายสลากในภาคเหนือ ที่สนใจสมัครเข้าร่วมโครงการสลาก 80 จะจัดขึ้นอีก 2 วัน ในวันที่ 8 - 9 พ.ค.2565 ที่ห้องประชุมใหญ่ชั้น 2 อาคารศาลาสหกิจ เทศบาล ต.ท่าศาลา อ.เมือง จ.เชียงใหม่
วันนี้ (7 พฤษภาคม 2565) เวลา 13.00 น.ที่ศาลาประชาคมจังหวัดพิษณุโลก อำเภอเมือง จังหวัดพิษณุโลก นายทวีป วุฒิบาทุกาจิตต์ รองผู้อำนวยการสำนักงานสลากกินแบ่งรัฐบาล เป็นประธานการประชุมชี้แจงหลักเกณฑ์และเงื่อนไขให้กับตัวแทนจำหน่ายสลากในภาคเหนือ ที่สนใจสมัครเข้าร่วมโครงการสลาก 80 โดยมีนายรณชัย จิตรวิเศษ ผู้ว่าราชการจังหวัดพิษณุโลก ให้เกียรติเข้าร่วมในการประชุมดังกล่าว สำหรับการจัดประชุมเพื่อชี้แจงและคัดเลือกตัวแทนจำหน่ายโครงการสลาก 80 ในพื้นที่ภาคเหนือ จะจัดขึ้นอีก 2 วัน ในวันที่ 8 - 9 พฤษภาคม 2565 ที่ห้องประชุมใหญ่ชั้น 2 อาคารศาลาสหกิจ เทศบาลตำบลท่าศาลา อำเภอเมือง จังหวัดเชียงใหม่
รองผู้อำนวยการสำนักงานสลากกินแบ่งรัฐบาล กล่าวว่า สำหรับการเดินทางมาประชุมครั้งนี้ จะเป็นการประชุมผู้สมัครเข้าร่วมโครงการจากจังหวัดต่างๆ ในภาคเหนือ ได้แก่ พิษณุโลก สุโขทัย อุตรดิตถ์ พิจิตร กำแพงเพชร ตาก เพชรบูรณ์ นครสวรรค์ อุทัยธานี น่าน แม่ฮ่องสอน พะเยา แพร่ ลำพูน ลำปาง เชียงราย และเชียงใหม่ รวม 17 จังหวัด มีตัวแทนจำหน่ายสนใจสมัครเข้าร่วมโครงการและผ่านการตรวจสอบคุณสมบัติเบื้องต้นแล้ว จำนวน 984 ราย หลังจากดำเนินการคัดเลือกเรียบร้อยแล้ว จะเข้าสู่กระบวนการจัดทำสัญญาต่อไป
นายทวีป วุฒิบาทุกาจิตต์ กล่าวต่อไปอีกว่า โครงการสลาก 80 เป็นหนึ่งในหลายๆ มาตรการ ที่สำนักงานสลากกินแบ่งรัฐบาลได้วางแนวทางไว้ โครงการนี้มุ่งหมายให้ประชาชนสามารถซื้อสลากในราคา 80 บาท จากจุดจำหน่ายที่กระจายอยู่ทั่วประเทศ โดยตัวแทนจำหน่ายที่เข้าร่วมโครงการ จะได้รับสลากไปจำหน่ายจุดละ 25 เล่มหรือ 2,500 ฉบับ ซื้อขายผ่านแอปพลิเคชันเป๋าตัง และถุงเงิน ขณะนี้ เปิดให้บริการโครงการสลาก 80 แล้ว จำนวน 215 จุด ในกรุงเทพมหานคร ปริมณฑลและจังหวัดต่างๆ ในภาคกลาง และอยู่ระหว่างกระบวนการจัดทำสัญญาในส่วนของภาคตะวันออกเฉียงเหนือ 103 ราย และภาคตะวันออก 44 ราย คาดว่าจะเริ่มขายได้ในงวด 1 มิถุนายน 2565 เป็นต้นไป และสำนักงานฯ มีกำหนดการจะเดินทางไปจัดประชุมและคัดเลือกผู้สมัครเข้าร่วมโครงการในพื้นที่ภาคใต้ ปลายเดือนพฤษภาคมนี้ เพื่อให้โครงการสลาก 80 กระจายไปทุกจังหวัดทั่วประเทศอย่างต่อเนื่อง รองผู้อำนวยการสำนักงานสลากฯ กล่าวในตอนท้าย
วันจันทร์ที่ 31 มกราคม 2565
​PM following up on vaccinating children, while the Ministry of Education and the Ministry of Health will start vaccinating the first dose for children
​PM following up on vaccinating children, while the Ministry of Education and the Ministry of Health will start vaccinating the first dose for children 5 years old and under 12 years old on February 1, 2022.
January 30, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha has followed up the situation of the pandemic in Thailand. He was delighted with the improvement of coping with the spread of the COVID-19, as the government measures are also praised by foreign countries. Also, the proportion of vaccination of the population is increasing. Now, Thailand is ready to vaccinate Pfizer for children aged 5 years and under 12 years. The first lot has already arrived to Thailand on January 26, 2022. The Ministry of Education and the Ministry of Public Health will provide Pfizer vaccination services to children aged 5 years, under 12 years, or 11 years and 11 months with 29 days. It is expected that the first vaccination will begin on February 1, 2022, and the second dose will be rolled out from February 26, 2022 onwards.
The government spokesman also added that Prime Minister was concerned about students and children. Therefore, he encouraged the pandemic control enforcement in educational institutions, where will be the group activities, such as organizing sports competitions, seminars, and having meals together in the same way as other cluster parties. Besides, he urged all educational institutions to comply with Covid-19 Free education measures, consisting of 5 main measures, 6 supplementary measures, and 7 strict measures. The 5 main measures are social distancing, wearing a mask, fever screening, congestion reduction, and cleaning. The 6 additional measures are self-care, use of personal serving spoons, eating freshly cooked food, entry, and exit registration, doing survey and questionnaire, and self-quarantine. The 7 strict measures are using Thai Stop Covid Plus and reporting results continuously, Small bubble activities, including preparing an incident response plan and rehearsing to cope with the situation. In the event that an infected person is found, a School Isolation system and travel supervision system or a Seal Route can be arranged and take care of student to make school a safe space for students, teachers and all school personnel.